
**REPUBLIKA HRVATSKA**

**MEĐIMURSKA ŽUPANIJA**

**OPĆINA KOTORIBA**

**OPĆINSKO VIJEĆE**

**KLASA: 320-01/25-01/01**

**URBROJ: 2109-9-3-25-1**

**Kotoriba, 17. lipnja 2025.**

Na temelju članka 29. Statuta Općine Kotoriba („Službeni glasnik Međimurske županije“ br. 5/21 i 5/23) Općinsko vijeće Općine Kotoriba na svojoj 2. sjednici održanoj 17. lipnja 2025. godine donosi

P R A V I L N I K o uvjetima, kriterijima i načinu ostvarenja prava na

poticaj za Očuvanje pčelinjeg fonda na području Općine Kotoriba

1. OPĆE ODREDBE

Članak 1.

Ovim Pravilnikom utvrđuju se svrha i ciljevi Pravilnika, korisnici, nositelji programa, postupak dodjele sredstava, izvori sredstava, obveze korisnika sredstava i kontrola namjenskog utroška dodijeljenih sredstava te ostale odredbe bitne za provođenje.

2. KORISNICI SREDSTAVA

Članak 2.

Prihvatljivi Korisnici poticajnih sredstava temeljem ovoga Pravilnika su obiteljska poljoprivredna gospodarstva, pravne i fizičke osobe koje se bave uzgojem pčela, imaju sjedište/prebivalište na području Općine Kotoriba i ispunjavanju sljedeće opće uvjete:

* da su podmirili sve dospjele obveze prema Općini Kotoriba
* da su podmirili sve dospjele obveze po osnovi javnih davanja o kojima evidenciju vodi Porezna uprava

3. NOSITELJI PROGRAMA

Članak 3.

Temeljem ovog Pravilnika načelnik općine raspisuje Javni poziv za dodjelu sredstava potpore za Očuvanje pčelinjeg fonda na području Općine Kotoriba.

Sredstava za dodjelu potpore osigurana su u proračunu Općine Kotoriba, PROGRAM 1006 POTPORA POLJOPRIVREDI, A 100601 SUBVENCIJE U POLJOPRIVREDI, stavka Potpora pčelarstvu.

4. POTPORA

Članak 4.

Potpora se dodjeljuje za prihranu osnovnog stada ili pčelinjih zajednica u iznosu od 10,00 eura po košnici. Dokaz broja košnica za prethodnu godinu je Potvrda o upisu u evidenciju pčelara i broju košnica za prethodnu godinu koju izdaje Hrvatski pčelarski savez.

Korisnik ostvaruje pravo na potporu nakon utvrđivanja točnih količina i svih pravovaljanih prijava o čemu se sastavlja Zapisnik.

5. POTREBNA DOKUMENTACIJA I POSTUPAK DODJELE

Članak 5.

Financijska sredstava se dodjeljuju obiteljskim poljoprivrednim gospodarstvima i fizičkim osobama ukoliko zadovolje sve uvjete iz Javnog poziva uz sljedeću priloženu dokumentaciju:

* popunjen obrazac Zahtjeva za potporu
* preslika osobne iskaznice
* potvrda Porezne uprave o podmirenim obvezama s osnove javnih davanja
* potvrda Hrvatskog pčelarskog saveza o broju košnica
* broj računa za uplatu financijskog iznosa

Javni poziv objavljuje se na službenim mrežnim stranicama Općine Kotoriba i oglasnoj ploči Općine Kotoriba. Zahtjev se podnosi Jedinstvenom upravnom odjelu Općine Kotoriba poštanskom pošiljkom ili osobno na urudžbeni zapisnik, na propisanom obrascu Zahtjeva za potporu sa pripadajućom dokumentacijom na na adresu : Općina Kotoriba, Ulica kralja Tomislava 100, 40329 Kotoriba, uz naznaku „Prijava na javni poziv – Očuvanje pčelinjeg fonda na području Općine Kotoriba“.

Zahtjevi se zaprimaju do datuma koji je naveden u Javnom pozivu.

Nakon pregleda i ocjene zahtjeva Općinski načelnik donosi Odluku o isplati sredstava pojedinačnom korisniku.

Na odluku Općinskog načelnika može se izjaviti žalba Općinskom vijeću Općine Kotoriba u roku od 8 dana od dana prijma Odluke.

Po isteku roka žalbe, potpore se isplaćuju na račun koji je prijavitelj naveo u prijavi.

Članak 6.

Korisnik je obvezan dodijeljena sredstva koristiti isključivo za realizaciju potpore za koju su sredstva dodijeljena.

Korisnik potpore dužan je omogućiti davatelju potpore kontrolu namjenskog utroška dobivenih sredstava.

Stručnu i administrativnu kontrolu dodjele potpora provodi Povjerenstvo za dodjelu potpora u pčelarstvu. Povjerenstvo se sastoji od članova Općinskog vijeća – Hinko Virgej, Borna Valpatić i Romina Volar.

Ukoliko je korisnik potpore priložio neistinitu dokumentaciju ili prijavljeno stanje ne odgovara stvarnom stanju, korisnik dobivena sredstva mora vratiti u proračun Općine Kotoriba te će biti isključen iz svih potpora Općine Kotoriba narednih pet (5) godina.

6. ZAVRŠNE ODREDBE

Članak 7.

Jedinstveni upravni odjel vodi evidenciju potpora po korisnicima.

Financijska sredstva za provedbu ove Odluke moraju biti planirana u proračunu Općine Kotoriba za proračunsku godinu u kojoj se dodjeljuju.

Članak 8 .

Odluka stupa na snagu osmog dana od dana objave u „Službenom glasniku Međimurske županije“.

 OPĆINSKO VIJEĆE OPĆINE KOTORIBA

 Predsjednik Općinskog vijeća

 Hinko Virgej